ขานรับ ผลักดันแนวคิด “เกาะพยาม Connect” เป็นโมเดลกระตุ้นเศรษฐกิจเมืองระนอง
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ลงพื้นที่ติดตามการปฏิบัติราชการในพื้นที่เขตตรวจราชการสำนักนายกรัฐมนตรี (กลุ่มจังหวัดภาคใต้ฝั่งอันดามัน) ในพื้นที่จังหวัดระนอง ร่วมประชุมหารือกลุ่มกิจการเกี่ยวเนื่องประมงและท่องเที่ยวในการประชุม นาวสาวอุดมพร พุทธำรงค์ ประธาน YEC หอการค้าจังหวัดระนอง เสนอโมเดล “เกาะพยาม Connect” สร้างมาตรการป้องกันการติดเชื้อโควิด-19 ที่ได้มาตรฐาน เพื่อสร้างความเชื่อมั่นแก่นักท่องเที่ยวที่เดินทางเข้ามาเที่ยวในเกาะพยามนายจุรินทร์ ลักษณวิศิษฏ์ เห็นว่าเป็นแนวคิดที่ดี ที่จะเชื่อมต่อการท่องเที่ยวจาก ภูเก็ต แซนด์บ็อกซ์ และสมุย พลัส เพื่อกระตุ้นเศรษฐกิจการท่องเที่ยวของประเทศ โดยยินดีรับเรื่องและจะประสานนำแนวคิดเข้าที่ประชุม ศบค. ต่อไปประธาน YEC หอการค้าจังหวัดระนอง กล่าวว่า สิ่งสำคัญคือ มาตรการป้องกันการติดเชื้อโควิด-19 ต้องยกระดับให้มีมาตรฐาน โดยจะมีการตรวจคัดกรอง ด้วยชุดตรวจ ATK ก่อนเดินทางเข้าเกาะพยาม ผู้ที่ยังไม่รับวัคซีน ก็สามารถเดินทางเข้าเกาะพยามได้แต่ต้องกักตัวเป็นเวลา 14 วัน และต้องเตรียมความพร้อมจัดตั้งโรงพยาบาลสนามที่เกาะพยาม เบื้องต้นสอบถามความคิดเห็นชาวบ้านแล้ว เห็นด้วยในการเปิดรับนักท่องเที่ยว อยากให้จังหวัดให้การสนับสนุนบุคลากรสาธารณสุขที่ยังขาดแคลน เป็นไปได้อยากให้สามารถเริ่มเปิดรับนักท่องเที่ยวได้ในเดือนตุลาคมที่จะถึงนี้ เพื่อเป็นการกระตุ้นเศรษฐกิจและสร้างรายได้ให้กับจังหวัดระนอง